ai4bharat/Pralekha huggingface dataset:
நிலக்கரி அமைச்சகம்
2023-24-க்குள் 500 திட்டங்களில் ரூ 1.22 லட்சம் கோடிக்கும் அதிகமான முதலீட்டை கோல் இந்தியா நிறுவனம் செய்ய உள்ளது: பிரகலாத் ஜோஷி
2023-24-க்குள் 1 பில்லியன் டன்கள் நிலக்கரி உற்பத்தியை எட்டவும், நிலக்கரியில் நாட்டை தற்சார்பாக்கவும், நிலக்கரி தோண்டியெடுப்பு, உள்கட்டமைப்பு, திட்ட மேம்பாடு, ஆய்வு மற்றும் தூய்மையான நிலக்கரி தொழில்நுட்பங்கள் தொடர்புடைய 500 திட்டங்களில் ரூ 1.22 லட்சம் கோடிக்கும் அதிகமான முதலீட்டை கோல் இந்தியா நிறுவனம் செய்ய உள்ளது.
மேற்கண்ட தகவலை, பங்குதாரர்களுடனான காணொளி காட்சி மூலம் நடந்த கூட்டத்தில் மத்திய நிலக்கரி மற்றும் சுரங்கங்கள் அமைச்சர் திரு பிரகலாத் ஜோஷி இன்று தெரிவித்தார்.
"நிறுவனத்தின் விவகாரங்களில் தொடர்புடைய அனைத்து பங்குதாரர்களையும் ஈடுபடுத்துவது திட்ட அபாயங்களைக் குறைத்து அவற்றை வெளிக்கொண்டு வரும். இத்தகைய இரு-வழி உரையாடல்கள் புதிய சிந்தனைகள், மேம்படுத்தப்பட வேண்டியப் பகுதிகள் மற்றும் திட்டம் சார்ந்த எதிர்பார்ப்புகளில் இரு தரப்புக்கும் நன்மை விளைவிக்கும்," என்று திரு ஜோஷி கூறினார்.
பங்குதாரர்களிடையே உரையாற்றிய அமைச்சர், கோல் இந்தியாவில் உள்ள தொழில் வாய்ப்புகள் ஏராளமானது என்றார். அதன் 49 முதல் மைல் இணைப்பு திட்டங்களில், இரு கட்டங்களாக, 2023-24-க்குள் ரூ 14,200 கோடியை நிறுவனம் முதலீடு செய்யும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650386
(Visitor Counter : 190
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 182.23 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 22,427  ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 182.23 கோடிக்கும் அதிகமான  டோஸ்கள் செலுத்தப்பட்டுள்ளன. 2,15,72,370 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 72 லட்சத்திற்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 2,531. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,75,588.
இந்தியாவில் கடந்த 24 மணி நேரத்தில் 1,938 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 6,61,954 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.49 கோடி  . வாராந்திரத் தொற்று 0.35 சதவீதமாக உள்ளது. தினசரித் தொற்று விகிதம் 0.29 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808969
பிரதமர் அலுவலகம்
மகளிர் துப்பாக்கிச் சுடும் போட்டியில் தங்கப்பதக்கம் வென்ற தேஜஸ்வினி சாவந்த்துக்கு பிரதமர் வாழ்த்து
காமன்வெல்த் விளையாட்டுப் போட்டிகளில், மகளிர் 50 மீட்டர் 3 நிலை ரைபிள் பிரிவில் தங்கப்பதக்கத்தை வென்ற தேஜஸ்வினி சாவந்த்-துக்கு பிரதமர் திரு.நரேந்திரமோடி வாழ்த்துத் தெரிவித்துள்ளார்.
“இரண்டு நாட்களில் இரண்டு பதக்கங்கள்! பெண்கள் 50 மீட்டர் ரைபிள் 3 நிலை போட்டியில், தங்கப்பதக்கம் பெற்ற தேஜஸ்வினி சாவந்த்-துக்கு வாழ்த்துக்கள். காமன்வெல்த் விளையாட்டுப் போட்டியில் அவர் சாதனை படைத்ததற்காக நாம் மேலும் மகிழ்ச்சியடைகிறோம்” என்று பிரதமர் கூறியுள்ளார்.
----
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும், மத்திய அரசு, இதுவரை இலவசமாக வழங்கியுள்ள கொவிட் தடுப்பூசிகளின் எண்ணிக்கை 20 கோடி
கொவிட்-19 பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது. நாடு தழுவிய தடுப்பூசித் திட்டத்திற்கு ஆதரவு அளிக்கும் வகையில் இந்திய அரசு தடுப்பூசிகளை மாநிலங்களுக்கும், யூனியன் பிரதேசங்களுக்கும் இலவசமாக வழங்குவதுடன், அவற்றின் உற்பத்தி மற்றும் விநியோகத்தை அதிகரிக்க கூடுதலாக பல்வேறு நடவடிக்கைகளையும் மேற்கொண்டு வருகிறது.
மூன்றாவது கட்ட விலையில்லா தடுப்பூசித் திட்டம், மே 1 முதல் தொடங்கியது. இதன்படி, ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்யும். முன்பைப் போலவே, இந்தத் தடுப்பூசிகள் மாநில அரசுகளுக்கு இலவசமாக வழங்கப்படும்.
இதுவரை, சுமார் 20 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. நேற்று இரவு 7 மணி வரையிலான தரவுகளின் அடிப்படையில், மே 14 வரை 18,43,67,772 டோஸ் தடுப்பூசி  பயன்படுத்தப்பட்டுள்ளன.
1,84,41,478 கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 50,95,640 தடுப்பூசி டோஸ்களை மத்திய அரசு கூடுதலாக வழங்கவுள்ளது.
தமிழக நிலவரம் : தமிழ்நாட்டிற்கு இதுவரை வழங்கப்பட்டுள்ள 85,59,540 தடுப்பூசி டோஸ்களில், மொத்தம் 71,46,590 டோஸ்கள் பயன்படுத்தப்பட்டுள்ளன. 14,12,950 டோஸ்கள் இருப்பு உள்ளன.
புதுச்சேரி நிலவரம்:
புதுச்சேரிக்கு இதுவரை 4,27,140 தடுப்பூசி டோஸ்கள் அளிக்கப்பட்டுள்ளன. மொத்தம் 2,29,282 டோஸ்கள் பயன்படுத்தப்பட்டுள்ளன. 1,97,858 டோஸ்கள் இருப்பு உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719019
பிரதமர் அலுவலகம்
பிரதமரின் உகாண்டா சுற்றுப் பயணத்தின் போது இந்தியாவுக்கும் உகாண்டாவுக்கும் இடையே கையெழுத்தான புரிந்துணர்வு ஒப்பந்தங்களின் பட்டியல்
1. பாதுகாப்பு ஒத்துழைப்பிற்கான புரிந்துணர்வு ஒப்பந்தம்.
2. ராஜாங்க மற்றும் அரசு பாஸ்போர்ட் வைத்திருப்போரின் விசா சலுகைக்கான புரிந்துணர்வு ஒப்பந்தம்.
3. கலாச்சார பரிமாற்றத் திட்டத்திற்கான புரிந்துணர்வு ஒப்பந்தம்.
4. பொருள் பரிசோதனை ஆய்வகத்திற்கான புரிந்துணர்வு ஒப்பந்தம்.
உள்துறை அமைச்சகம்
அதிரடி விரைவுப் படையின் 28-வது ஆண்டு விழாவை முன்னிட்டு அதன் வீரர்கள் மற்றும் அவர்களின் குடும்பத்தினருக்கு மத்திய உள்துறை அமைச்சர் திரு.அமித் ஷா வாழ்த்துகளைத் தெரிவித்துள்ளார்
அதிரடி விரைவுப் படையின் 28-வது ஆண்டு விழாவை முன்னிட்டு மத்திய உள்துறை அமைச்சர் திரு.அமித் ஷா வாழ்த்துகளைத் தெரிவித்துள்ளார். டிவிட்டர் செய்தி ஒன்றில் தமது வாழ்த்துகளை தெரிவித்துள்ள திரு. அமித் ஷா, “அதிரடி விரைவுப் படையின் 28-வது ஆண்டு விழாவை முன்னிட்டு அதன் வீரர்கள் மற்றும் அவர்களின் குடும்பத்தினருக்கு வாழ்த்துகள். சட்டம் மற்றும் ஒழுங்கு தொடர்பான சவால்களை எதிர்கொள்வதில் அதிரடி விரைவுப்படை சிறந்து விளங்குகிறது. பல்வேறு மனிதநேயம் சார்ந்த கடைமைகள் மற்றும் பணிகள் மற்றும் ஐநா-வின் அமைதி இயக்கங்களில் இந்தியாவை மீண்டும், மீண்டும் கவுரவப்படுத்தி உள்ளது” என்று கூறி உள்ளார்.
ஆரம்பத்தில் தற்காலிகமாக 10 பட்டாலியன்களைக் கொண்டு 1992-ம் ஆண்டு அக்டோபரில் அதிரடி விரைவுப்படை என்ற சிறப்புப்படை உருவாக்கப்பட்டது. பின்னர் கடந்த 2018-ம் ஆண்டு ஜனவரி 1-ம் தேதி மேலும் 5 பிரிவுகள் அதிகரிக்கப்பட்டன. கலவர சூழல்கள் மற்றும் கலவரம்போன்ற சூழல்களை கையாளவும், சமூகத்தின் அனைத்து பிரிவு மக்களிடம்நம்பிக்கையை ஏற்படுத்தவும், உள்ளூர் பாதுகாப்பு பணிகளை மேற்கொள்ளவும் இந்த பிரிவுகள் உருவாக்கப்பட்டன.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662247
மத்திய அமைச்சரவை
கற்பித்தல், நோயாளிகள் மருத்துவ பராமரிப்பு மற்றும் பொது சுகாதார திட்ட அமலாக்கம் ஆகியவற்றை வலுப்படுத்துவதற்கு மத்திய அமைச்சரவை ஒப்புதல்.
மத்திய அரசு, மத்திய அரசின் அமைப்புகள் ஆகியவற்றைச் சேர்ந்த அதிக அனுபவம் வாய்ந்த மருத்துவர்களை கற்பித்தல்/ மருத்துவ பராமரிப்பு / பொது சுகாதார திட்ட அமலாக்கம் ஆகிய பணிகளுக்கு மாற்றவும், மத்திய அமைச்சரவை ஒப்புதல்
கற்பித்தல், நோயாளிகள் மருத்துவ பராமரிப்பு மற்றும் பொது சுகாதார திட்ட அமலாக்கம் ஆகியவற்றை வலுப்படுத்துவதற்கு பிரதமர் திரு நரேந்தி்ர மோடி தலைமையிலான மத்திய அமைச்சரவை இன்று  ஒப்புதல் அளித்தது. மத்திய அரசு, மத்திய அரசின் அமைப்புகள் ஆகியவற்றைச் சேர்ந்த அதிக அனுபவம் வாய்ந்த மருத்துவர்களை கற்பித்தல்/ மருத்துவ பராமரிப்பு / பொது சுகாதார திட்ட அமலாக்கம் ஆகிய பணிகளுக்கு மாற்றவும், மத்திய அமைச்சரவை ஒப்புதல் அளித்தது.
மத்திய சுகாதார சேவைகள், இதர அமைச்சகங்கள் / துறைகள் / மத்திய அரசு அமைப்புகள் ஆகியவற்றைச் சேர்ந்த மருத்துவர்கள் 62 ஆண்டுகள் வயது அடைந்த பிறகு, தங்கள் மருத்துவ நிபுணத்துவம் சார்ந்த துறைகளில் மட்டுமே பணி புரிவதை உறுதி செய்வதற்காக அமைச்சரவையின் இந்த ஒப்புதல் வழங்கப்பட்டுள்ளது. இந்த முடிவை திறம்பட அமல்படுத்துவதற்கு ஏற்படும் இடையூறுகளை அகற்றுவதற்கென 15.06.2016 அன்று நடைபெற்ற மத்திய அமைச்சரவை கூட்டத்தின் முடிவுகளை மாற்றியமைத்து செயல்கள் மேற்கொள்ளப்படும்.
முக்கிய தாக்கம்:
மேலும் அதிக எண்ணிக்கையிலான மத்திய அரசு மருத்துவர்களின் திறன் மேம்பாட்டுக்கும், தலைமை பண்பு மேம்பாட்டுக்கும், இது வழி வகுக்கும். மேலும், மருத்துவக்கல்வி, நோயாளிகள் மருத்துவ பராமரிப்பு சேவைகள், தேசிய சுகாதாரத் திட்ட அமலாக்கம், ஆகியவற்றுக்கு நல்ல அனுபவம் மிக்க மருத்துவர்களின் சேவைகளை இது கிடைக்கச் செய்யும்.
பயனாளிகள்:
மருத்துவக்கல்வி, நோயாளிகள் மருத்துவப் பராமரிப்புச் சேவைகள், தேசிய சுகாதாரத் திட்ட அமலாக்கம், ஆகியவற்றுக்கு நல்ல அனுபவம் மிக்க மருத்துவர்களின் சேவைகளை கிடைக்கச் செய்வதால் ஒட்டுமொத்த சமுதாம் நல்ல பயன்களை அடையும் என எதிர்பார்க்கப்படுகிறது.
இந்தத் திட்டத்தின் பயன்கள் நாடு முழுமைக்கும் படிப்படியாகக் கிடைக்கும்.
பின்னணி:
மருத்துவர்கள் பற்றாக்குறை, மத்திய சுகாதாரச் சேவைகளில் மருத்துவர்கள் சேரும் எண்ணிக்கைக் குறைவு மற்றும் சேவையை பாதியில் விட்டுச்செல்வோர் எண்ணிக்கை அதிகரிப்பு ஆகிய பிரச்சினைகளை சமாளிக்க மத்திய அமைச்சரவை தனது 15.06.2016 கூட்டத்தில் மத்திய சுகாதார சேவை மருத்துவர்களின் ஓய்வு பெறும் வயது வரம்பை 65 ஆண்டுகளாக உயர்த்துவதற்கு ஒப்புதல் அளித்தது. அதனைத் தொடர்ந்து 27.09.2017 அன்று நடைபெற்ற அமைச்சரவைக் கூட்டத்தில், இந்திய ரயில்வே, ஆயுஷ், மத்திய பல்கலைக்கழகங்கள், வடக்கு மண்டலங்கள் உள்ளிட்ட பல்வேறு இதர அமைச்சகங்கள் / துறைகளில் பணிபுரியும் மருத்துவர்களின் ஓய்வு பெறும் வயதை 65-ஆக உயர்த்த ஒப்புதல் அளித்தது. எனினும், 62 வயதுக்கு மேற்பட்ட முதுநிலை மருத்துவர்களின் சேவைகளை அடிப்படை மருத்துவ தொழில்களான நோயாளிகள் பராமரிப்பு / மருத்துவக் கல்லூரிகளில் கற்பித்தல் / சுகாதாரத் திட்டங்கள் அமலாக்கம், பொது சுகாதார திட்டங்கள் மற்றும் நிகழ்ச்சிகள் போன்றவற்றுக்கு பயன்படுத்த வேண்டியது அவசியம் என்று கருதப்பட்டது.
-----
(Visitor Counter : 95
மத்திய அமைச்சரவை
10 தகவல் தொடர்பு செயற்கைக் கோள்களை மத்திய அரசிடமிருந்து, நியூ ஸ்பேஸ் இந்தியா லிமிடெட் நிறுவனத்துக்கு மாற்றுவதற்கு மத்திய அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையிலான மத்திய அமைச்சரவை, 10 தகவல் தொடர்பு செயற்கைக் கோள்களை மத்திய அரசின் விண்வெளித்துறையின் கட்டுப்பாட்டில் உள்ள பொதுத்துறை நிறுவனமான நியூ ஸ்பேஸ் இந்திய லிமிடெட் நிறுவனத்துக்கு மாற்றுவதற்கு ஒப்புதல் அளித்துள்ளது. மேலும், அந்த நிறுவனத்தின் அங்கீகரிக்கப்பட்ட பங்கு முதலீட்டை 1,000 கோடி ரூபாயிலிருந்து 7,500 கோடி ரூபாயாக அதிகரிக்கவும் மத்திய அமைச்சரவை ஒப்புதல் வழங்கியுள்ளது. இதன் மூலம் நியூ ஸ்பேஸ் இந்திய லிமிடெட் நிறுவனத்துக்கு தன்னாட்சி நிதி அதிகாரம் வழங்கப்படும் என்றும் பெருமளவிலான வேலைவாய்ப்பு உருவாக்கப்படும் என்று தெரிவிக்கப்பட்டுள்ளது.
விண்வெளித்துறையில் உள்நாட்டுப் பொருளாதார நிலை மேம்பட்டு சர்வதேச விண்வெளி சந்தையில் இந்தியாவின் பங்கு அதிகரிக்கப்படும் என்று எதிர்பார்க்கப்படுகிறது.
விண்வெளித் துறை சீர்திருத்தங்கள், நியூ ஸ்பேஸ் இந்திய லிமிடெட் நிறுவனத்தை முழுமையான வணிக விண்வெளி நடவடிக்கைகளை மேற்கொள்ளவும், முழு அளவிலான செயற்கைக்கோள் இயக்குநராக செயல்படவும் வழிவகை ஏற்பட்டுள்ளது. ஒற்றைச் சாளர இயக்குநராக செயல்படும் நியூ ஸ்பேஸ் இந்திய லிமிடெட் நிறுவனம், விண்வெளித் துறையில் எளிதாக வர்த்தகம் செய்ய முடியும். இதன் மூலம் நியூ ஸ்பேஸ் இந்திய லிமிடெட் நிறுவனம், உலகளாவிய நிலைகளுக்கு ஏற்ப டிரான்ஸ்பாண்டர்களின் விலையை நிர்ணயிக்கும் அதிகாரம் பெறும்.
பிரதமர் அலுவலகம்
சர்வதேச முன்முயற்சியான ‘லைப் இயக்கத்தை‘ 5 ஜுன் அன்று பிரதமர் தொடங்கி வைக்கிறார்
‘யோசனைகளுக்கான சர்வதேச அழைப்பு‘ லைப், சுற்றுச்சூழல் விழிப்புடன் கூடிய வாழ்க்கைமுறையை பின்பற்றுவது குறித்த கருத்துக்களை வரவேற்கிறது
கிளாஸ்கோ-வில் நடைபெற்ற COP26 மாநாட்டின்போது, லைப் யோசனை பிரதமரால் அறிமுகப்படுத்தப்பட்டது
‘மனப்பூர்வமற்ற மற்றும் பாதிப்பை ஏற்படுத்தும் பயன்பாட்டிற்கு‘ப் பதிலாக, ‘மனப்பூர்வமான மற்றும் திட்டமிட்ட பயன்பாட்டில்‘ இது கவனம் செலுத்துகிறது
பிரதமர் திரு.நரேந்திர மோடி, 5 ஜுன், 2022 அன்று, ‘சுற்றுச்சூழல் இயக்கத்திற்கான வாழ்க்கை முறையை‘ கானொலி வாயிலாகத் தொடங்கி வைக்கிறார். உலகம் முழுவதும் உள்ள தனிநபர்கள், சமுதாயத்தினர் மற்றும் நிறுவனங்கள், சுற்றுச்சூழல் உணர்வுடன் கூடிய வாழ்க்கைமுறையை பின்பற்றுவதற்கும், வலியுறுத்துவதற்கும், கல்வியாளர்கள், பல்கலைகழகங்கள் மற்றும் ஆராய்ச்சி நிறுவனங்களிடமிருந்து யோசனைகள் மற்றும் பரிந்துரைகளை ‘யோசனை கோருவதற்கான லைப் சர்வதேச அழைப்பு‘ தொடங்கும். இந்த நிகழ்ச்சியின்போது, பிரதமர் சிறப்புரை ஆற்றுகிறார்.
இந்த நிகழ்ச்சியில், பில் & மெலிண்டா கேட்ஸ் அறக்கட்டளையின் இணை- தலைவர் திரு. பில் கேட்ஸ்; பருவநிலை பொருளாதார நிபுனர் லார்டு நிக்கோலஸ் ஸ்டெர்ன்; தள்ளுதல் கோட்பாட்டை உருவாக்கிய பேராசிரியர் காஸ் சன்ஸ்டீன்; உலக ஆதார நிறுவனத்தின் தலைமைச் செயல் அதிகாரி மற்றும் தலைவர் திரு.அனிருத்தா தாஸ் குப்தா; யுஎன்இபி நிறுவனத்தின் சர்வதேச தலைவர் திருமதி.இங்கர் ஆண்டர்சன்; ஐ.நா.வளர்ச்சித் திட்டத்தின் தலைவர் திரு.ஆச்சிம் ஸ்டெய்னர் மற்றும் உலக வங்கியின் தலைவர் திரு.டேவிட் மால்பாஸ் உள்ளிட்டோரும் பங்கேற்க உள்ளனர்.
லைப் யோசனையை, கிளாஸ்கோவில் கடந்த ஆண்டு நடைபெற்ற COP26 எனப்படும் ஐ.நா. பருவநிலை மாற்ற மாநாட்டில் பேசியபோது பிரதமரால் அறிமுகப்படுத்தப்பட்டது. இந்த யோசனை, சுற்றுச்சூழல் விழிப்புணர்வு வாழ்க்கைமுறையை ஊக்குவிப்பதுடன், ‘மனப்பூர்வமற்ற மற்றும் பாதிப்பை ஏற்படுத்தும் பயன்பாட்டிற்கு‘ப் பதிலாக, ‘மனப்பூர்வமான மற்றும் திட்டமிட்ட பயன்பாட்டில்‘ இது கவனம் செலுத்துகிறது.
பிரதமர் அலுவலகம்
1919-ல் இதே நாளில் ஜாலியன்வாலாபாகில் உயிர்த்தியாகம் செய்தோருக்குப் பிரதமர் அஞ்சலி செலுத்தியுள்ளார்
1919-ல் இதே நாளில் ஜாலியன்வாலாபாகில் உயிர்த்தியாகம் செய்தோருக்குப் பிரதமர் திரு நரேந்திர மோடி அஞ்சலி செலுத்தியுள்ளார். புதுப்பிக்கப்பட்ட ஜாலியன்வாலாபாக் நினைவு வளாகத்தின் தொடக்க நிகழ்வில் கடந்த ஆண்டு நிகழ்த்திய உரையையும் திரு மோடி பகிர்ந்துள்ளார்.
டுவிட்டரில் பிரதமர் கூறியிருப்பதாவது;
“1919-ல் இதே நாளில் ஜாலியன்வாலாபாகில் உயிர்த்தியாகம் செய்தோருக்கு அஞ்சலி. இவர்களின் இணையற்ற துணிவும், தியாகமும் வரும் தலைமுறைகளுக்கு உத்வேகம் அளிப்பதாக இருக்கும். புதுப்பிக்கப்பட்ட ஜாலியன்வாலாபாக் நினைவு வளாகத்தின் தொடக்க நிகழ்வில் கடந்த ஆண்டு நிகழ்த்திய எனது உரையைப் பகிர்ந்துள்ளேன். https://t.co/zjqdqoD0q2"
நித்தி ஆயோக்
தொழில் ஊக்குவிப்பு மையங்களை நிறுவுவதற்கு விண்ணப்பங்கள் வரவேற்பு
அடல் தொழில் ஊக்குவிப்பு மையம், அடல் சமுதாய புத்தாக்க மையம் ஆகிய இரண்டு முன்னணி திட்டங்களுக்கான விண்ணப்பங்களுக்கு நித்தி ஆயோகின் அடல் புத்தாக்க இயக்கம் இன்று அழைப்பு விடுத்துள்ளது. தொழில் ஊக்குவிப்பு அமைப்புகளின் தற்போதைய சூழலியலை விரிவுபடுத்துவதற்கும், உலகளாவிய அளவுகோல்கள் மற்றும் சிறந்த நடைமுறைகளுக்கான அணுகலை வழங்குவதற்கும் விண்ணப்பங்களுக்கான அழைப்பு ஏதுவாக இருக்கும்.
நாட்டில் வளர்ந்து வரும் தொழில்முனைவோருக்கு உதவும் வகையில் உலகத்தரம் வாய்ந்த நிறுவனங்களை ஏற்படுத்தி, இந்தியாவில் புத்தாக்க சூழலியலை உருவாக்கி, ஆதரவளிப்பது, இந்த இரண்டு திட்டங்களின் நோக்கமாகும்.
விண்ணப்பங்களுக்கு அழைப்பு விடுப்பதற்கான நிகழ்ச்சியில் பேசிய நித்தி ஆயோகின் தலைமை நிர்வாக அதிகாரி திரு பரமேஸ்வரன் ஐயர், புத்தாக்கம் என்பது வளர்ச்சிக்கான ஈடு இணையற்ற உந்து சக்தியாக விளங்குவதோடு, சமூக தொழில்முனைவுடன் இணைந்ததாக இருக்க வேண்டும் என்றார்.
ஐந்து ட்ரில்லியன் பொருளாதாரத்தை அடைவதற்கு புத்தாக்க சூழலியலின் ஆதரவு இன்றியமையாதது என்றும், இதை நிறைவேற்றுவதில் அடல் புத்தாக்க இயக்கம் உறுதி பூண்டிருப்பதாகவும் இந்த இயக்கத்தின் திட்ட இயக்குநர் டாக்டர் சின்தன் வைஷ்ணவ் தமது உரையின் போது தெரிவித்தார்.
அடல் தொழில் ஊக்குவிப்பு மையத்திற்கு விண்ணப்பிக்க https://aimapp2.aim.gov.in/aic2022/ என்ற மின் முகவரியையும், அடல் சமுதாய புத்தாக்க மையத்திற்கு https://acic.aim.gov.in/acic-application/ என்ற இணைப்பையும் விண்ணப்பதாரர்கள் பயன்படுத்தலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1847275
பெண்கள் மற்றும் குழந்தை நலன் அமைச்சகம்
மகளிர் மற்றும் குழந்தை மேம்பாட்டு அமைச்சகம் அதன் சாதனைகளுக்காகவும் முன்முயற்சிகளுக்காகவும் ‘சிறப்பாகச் செயல்பட்ட சமூகத் துறை அமைச்சகத்திற்கான’ ஸ்கோச் விருதைப் பெற்றது
மகளிர் மற்றும் குழந்தை மேம்பாட்டு அமைச்சகம் கடந்த நான்கு ஆண்டுகளில் நிகழ்த்திய முக்கியச் சாதனைகளையும் முன்முயற்சிகளையும் பாராட்டும் விதமாகச் ‘சிறப்பாகச் செயல்பட்ட சமூகத் துறை அமைச்சகத்திற்கான’ ஸ்கோச் விருது அதற்கு அளிக்கப்பட்டுள்ளது. மகளிர் மற்றும் குழந்தை மேம்பாட்டுத் துறை அமைச்சர் திருமதி மேனகா சஞ்சய் காந்தி அமைச்சகத்தின் சார்பில் இன்று  புது தில்லியில் நடைபெற்ற நிகழ்ச்சியில் விருதைப் பெற்றுக்கொண்டார்.
அமைச்சகத்தின் சாதனைகளை குறிப்பிட்டுப் பேசிய திருமதி மேனகா சஞ்சய் காந்தி, பிரதமரின் தலைமையில் ’பேட்டி பச்சாவோ பேட்டி படாவோ’ போன்ற முன்னோடித் திட்டங்கள் மிகக் குறைந்த கால அளவில் மாபெரும் வெற்றியை ஈட்டியுள்ளது என்றார்.
(Visitor Counter : 97
வணிகம் மற்றும் தொழில்துறை அமைச்சகம்
இரு நாடுகளின் விருப்பங்களை நிறைவேற்ற சூரியமின்சக்தி, பாதுகாப்பு வர்த்தகம், ராணுவ பரிமாற்றங்கள், நேரடி மற்றும் டிஜிட்டல் கட்டமைப்பு, சுகாதார கவனிப்பு மற்றும் மருந்துகள் போன்ற துறைகளில் ஆப்பிரிக்காவுடன் தனது ஒத்துழைப்பை வலுப்படுத்த இந்தியா திட்டமிட்டுள்ளது: திரு பியூஷ் கோயல்
இரு நாடுகளின் விருப்பங்களை நிறைவேற்ற நான்கு துறைகளில் ஆப்பிரிக்காவுடன் தனது ஒத்துழைப்பை வலுப்படுத்த இந்தியா திட்டமிட்டுள்ளது. முதலாவது துறை சூரிய மின்சக்தியாகும். இது தூய்மையான எரிசக்தியை கொண்டு வரவும், எரிசக்தி பாதுகாப்புக்கும், உதவுவதோடு ஆப்பிரிக்காவில் வேலைவாய்ப்பை உருவாக்கும். இரண்டாவது பாதுகாப்பு வர்த்தகம் மற்றும் இந்தியப் பெருங்கடல் பகுதியில் ராணுவ பரிமாற்றங்கள், ராணுவ வாகனங்கள் உற்பத்தி ஆகியவை மூன்றாவது நேரடி மற்றும் டிஜிட்டல் கட்டமைப்பு இது தகவல் தொழில்நுட்பம்/ ஆலோசனை மற்றும் திட்ட ஏற்றுமதிகளுக்கு உதவும். நான்காவது சுகாதார கவனிப்பும், மருந்து உற்பத்தி துறையும்.
இந்தியா, ஆப்பிரிக்கா வளர்ச்சி பங்களிப்பு குறித்த சிஐஐ-எக்சிம் வங்கி மாநாட்டின் தொடக்க அமர்வில் பேசிய மத்திய தொழில், வர்த்தகம் நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், பகிரப்பட்ட வரலாறு, வர்த்தக உறவுகள், திரைப்படத்திற்கான ஈர்ப்பு ஆகியவற்றின் அடிப்படையில் பல ஆண்டுகளாக இந்தியா, ஆப்பிரிக்கா நாடுகளுக்கிடையே ஆழமான நட்பு வளர்ந்துள்ளது என்றார்.
இந்தியா, ஆப்பிரிக்கா செயல்பாட்டின் நான்கு தூண்களாக மக்களோடு மக்கள் தொடர்பு, வியாபாரம், வணிகம், அரசு ஆகியவை விளங்குவதாக அவர் கூறினார். சுமார் 46 ஆப்பிரிக்க நாடுகளில் இந்திய வம்சாவளியினர் இருப்பதாக குறிப்பிட்ட அவர், கடந்த 25 ஆண்டுகளில் 71 பில்லியன் அமெரிக்க டாலருக்கும் அதிகமாக முதலீடு செய்து ஆப்பிரிக்காவில் முதலீடு செய்துள்ள 5 முதன்மை நாடுகளில் ஒன்றாக இந்தியா உள்ளது என்றார்.
வர்த்தகத்தை பொறுத்தவரை இந்தியாவின் 4-வது பெரிய வர்த்தக கூட்டாளியாக ஆப்பிரிக்கா இருக்கிறது என்று அவர் தெரிவித்தார். 2019-20-ல் 67 பில்லியன் அமெரிக்க டாலராக இருந்த நமது வர்த்தகம், 2021-22-ல் 34 சதவீதம் உயர்ந்து 89 பில்லியன் அமெரிக்க டாலராக அதிகரித்துள்ளது என்று அவர் குறிப்பிட்டார். பல்வேறு ஆப்பிரிக்க நாடுகளில் இந்தியாவின் ஏற்றுமதி 40 பில்லியன் அமெரிக்க டாலராகவும், இறக்குமதி 49 பில்லியன் அமெரிக்க டாலராக உள்ளது என்று அமைச்சர் தெரிவித்தார்.
குடிநீர் போக்குவரத்து, சுகாதார கல்வி, நிதி தொழில்நுட்பம், சூரிய மின்சக்தி போன்ற பல துறைகளில் குறைந்த செலவிலான தீர்வுகளை ஏற்படுத்த நாம் ஒருங்கிணைந்து பாடுபடுவோம் என்று திரு பியூஷ் கோயல் கூறினார்.
“நீங்கள் வேகமாக செல்வதற்கு விரும்பினால் தனியாக செல்லுங்கள்; நீங்கள் நீண்ட தூரம் போக விரும்பினால் ஒருங்கிணைந்து செல்லுங்கள்” என்ற ஆப்பிரிக்காவின் புகழ் பெற்ற பழமொழியை எடுத்துரைத்த அமைச்சர் “நாம் ஒன்று சேர்ந்து ஒருங்கிணைந்து செயல்பட்டு, ஒருங்கிணைந்து முன்னேறுவோம்” என்று கூறி உரையை நிறைவு செய்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1842662
இந்திய போட்டிகள் ஆணையம்
ஏபிஎஃப்ஆர்எல் நிறுவனத்தின் 7.8% பங்கை எஃப்ஐபிஎல் நிறுவனம் வாங்க சிசிஐ ஒப்புதல்
ஆதித்யா பிர்லா ஃபேஷன் சில்லறை நிறுவனத்தின்  சிறிய அளவிலான பங்கை ஃபிளிப்கார்ட் தனியார் முதலீட்டு நிறுவனம்  வாங்குவதற்கு இந்திய போட்டியியல் ஆணையம்  ஒப்புதல் வழங்கியுள்ளது.
இந்த இணைப்பு, ஆதித்யா பிர்லா ஃபேஷன் சில்லறை நிறுவனத்தின் 7.8% பங்கை ஃபிளிப்கார்ட் தனியார் முதலீட்டு நிறுவனம் முதலீட்டு பங்குகளின் வாயிலாக வாங்குவதற்கு வழி வகுக்கிறது.
இதுதொடர்பான விரிவான ஆணையை சிசிஐ வெளியிடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690701
நிதி அமைச்சகம்
மசூர் பருப்பு இறக்குமதி மீதான அடிப்படை சுங்கத்தீர்வை தொடர்பாக 2.6.2020-இல் வெளியிடப்பட்ட அறிவிக்கை எண் 26/2020 குறித்த விளக்கம்
மசூர் பருப்பு மீதான அடிப்படை சுங்கவரி விகிதத்தில் ஜூன் 2, 2020 முதல் மாற்றம் செய்து, 2.6.2020-இல் அறிவிக்கை எண். 26/2020 வெளியிடப்பட்டது. இந்த மாற்றம் எந்தக் காலகட்டத்துக்குப் பொருந்தும் என்பது குறித்து விளக்கம் அளிக்குமாறு பல்வேறு தரப்பினரும் கேட்டுள்ளனர்.
குறைக்கப்பட்ட சுங்கத்தீர்வை விகிதம், ஜூன் 2, 2020 முதல் ஆகஸ்ட் 31, 2020 வரை பொருந்தும். செப்டம்பர் 1, 2020 முதல், மேற்கண்ட அட்டவணையின் பகுதி -இல் குறிப்பிடப்பட்டுள்ள தொகையே பொருந்தும்.
(Visitor Counter : 123
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்களைத் தாக்கும் நோய்களைக் கண்டறிவதற்கும் அவற்றை வகைப்படுத்துவதற்கும் அதிநவீன தொழில்நுட்பத்தில் வடிவமைக்கப்பட்ட செயலியை மத்திய அமைச்சர் பர்ஷோத்தம் ரூபாலா அறிமுகம் செய்தார்
மீன்களைத் தாக்கும் நோயைகளைக் கண்டறிவதற்கும் அவற்றை வகைப்படுத்துவதற்கும் அதிநவீன தொழில்நுட்பத்தில் வடிவமைக்கப்பட்ட செயலியை மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, புதுதில்லியில் இன்று அறிமுகம் செய்தார். இந்த நிகழ்ச்சியில் மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணை அமைச்சர் டாக்டர் எல் முருகன், மீன்வளத்துறை செயலாளர் திரு ஜெ.என். ஸ்வைன் உள்ளிட்ட பலர் கலந்து கொண்டனர். இந்திய வேளாண்மை ஆராய்ச்சி கவுன்சிலும், தேசிய மீன் வள அமைப்பும் இணைந்து இந்த செயலியை உருவாக்கியுள்ளது.
மீன் விவசாயிகள், கள அதிகாரிகள் மற்றும் மீன் சுகாதார வல்லுநர்களைத் தடையின்றி ஒருங்கிணைக்கும் தளமாக இந்த செயலி செயல்படும். இதனைப் பயன்படுத்தும் விவசாயிகள் நேரடியாக மாவட்ட மீன்வளத்துறை அதிகாரிகள் மற்றும் அறிவியல் வல்லுநர்களுடன் இணைப்பில் இருப்பார்கள். கடல்வாழ் உயிரினங்களின் நோய்களைக் கண்காணிக்கும் தேசிய திட்டத்தின் 2ம் கட்டமாக அடுத்த 3 ஆண்டுகளுக்கு பிரதமரின் மீன்வளத்திட்டத்தை அமல்படுத்த ரூ.33.78 கோடியை மீன்வளத்துறை ஒதுக்கியுள்ளது.
ரெயில்வே அமைச்சகம்
இந்திய ரயில்வே தற்போது, நாள் ஒன்றுக்கு சராசரியாக 1512 சிறப்பு ரயில்களை இயக்குகிறது :
மொத்தம் 5387 புறநகர் ரயில் சேவைகளும் இயக்கப்படுகின்றன
பயணிகளின் வசதிக்காக இந்திய ரயில்வே, நாடு முழுவதும் சிறப்பு ரயில் சேவைகளை இயக்குகிறது. மெயில்/எக்ஸ்பிரஸ் ரயில்கள், பயணிகள் ரயில்கள் மற்றும் புறநகர் ரயில்கள் ஆகியவற்றின் சேவைகள் இதில் அடங்கும். இந்த வழக்கமான ரயில் சேவைகள் தவிர, 2021 ஏப்ரல்-மே மாதங்களில் கோடைகால சிறப்பு ரயில்களும் இயக்கப்படுகின்றன.
20.04.2021ம் தேதி வரை, நாள் ஒன்றுக்கு 1512 சிறப்பு ரயில்களை  இந்திய ரயில்வே இயக்குகிறது.
மொத்தம் 5387 புறநகர் ரயில் சேவைகளும் மற்றும் 981 பயணிகள் ரயில் சேவைகளும் இயக்கப்படுகின்றன.
21.04.2021ம் தேதி வரை நாடு முழுவதும் பல இடங்களுக்கு தினமும், தில்லியிலிருந்து 53 சிறப்பு ரயில்களையும், மத்திய ரயில்வேயிலிருந்து 41 சிறப்பு ரயில்களையும், மேற்கு ரயில்வேயிலிருந்து 5 சிறப்பு ரயில்களையும் இந்திய ரயில்வே இயக்குகிறது.
12.04.2021ம் தேதியிலிருந்து 21.04.2021ம் தேதி வரை, இந்திய ரயில்வே, மொத்தம் 432 சிறப்பு ரயில் சேவைகளை மத்திய மற்றும் மேற்கு ரயில்வேயிலிருந்தும், 1166 சிறப்பு ரயில்களை வடக்கு ரயில்வேயிலிருந்தும்  இந்திய ரயில்வே இயக்கியது.
தேவைக்கேற்ப, பல வழித்தடங்களில் இந்திய ரயில்வே தொடர்ந்து சிறப்பு ரயில்களை இயக்கும். எந்த குறிப்பிட்ட வழித்தடத்திலும், குறுகிய கால அறிவிப்பில் ரயில்களை இயக்க இந்திய ரயில்வே முழுஅளவில் தயார் நிலையில் 50.
கொவிட் பரவலை முன்னிட்டு, ரயில் பயணிகள் மற்றும் பொது மக்களிடம் கொவிட் நெறிமுறைகள் தொடர்பான விழிப்புணர்வை ஏற்படுத்தும் அனைத்து முயற்சிகளையும் இந்திய ரயில்வே எடுத்து வருகிறது.
பிரதமர் அலுவலகம்
ஸ்ரீ பத்மனாபசுவாமி கோவிலில் பிரதமர் தரிசனம் செய்தார்; சுவதேஷ் தர்ஷன் திட்டத்தை தொடங்கி வைத்தார்
பிரதமர் திரு. நரேந்திர மோடி இன்று திருவனந்தபுரத்திற்கு பயணம் மேற்கொண்டார். அப்போது, சுவதேஷ் தர்ஷன் திட்டத்தை தொடங்கி வைக்கும் கல்வெட்டினைத் திறந்துவைத்தார். பின்பு, ஸ்ரீ பத்பனாபசாமி கோவிலில் தரிசனம் செய்தார்.
இன்று கொல்லம் புறவழிச்சாலையை திறந்து வைத்த பின் பிரதமர் திருவனந்தபுரத்திற்கு பயணம் மேற்கொண்டார்.
பாதுகாப்பு அமைச்சகம்
ரோத்தங் கணவாய்க்கு கீழே அமைக்கப்பட்ட ராணுவ முக்கியத்துவம் வாய்ந்த சுரங்கப்பாதைக்கு முன்னாள் பிரதமர் அடல் பிஹாரி வாஜ்பேயின் பெயர் சூட்ட மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், முன்னாள் பிரதமர் அடல் பிஹாரி வாஜ்பேயின் பங்களிப்புகளுக்காக, அவரை கவுரவப்படுத்தும் விதமாக, ரோத்தங் கணவாய்க்கு கீழே அமைக்கப்பட்ட ராணுவ முக்கியத்துவம் வாய்ந்த சுரங்கப்பாதைக்கு அவரது பிறந்த நாளான 2019 டிசம்பர் 25 ஆம் தேதியன்று அவரது பெயரை சூட்ட ஒப்புதல் அளிக்கப்பட்டுள்ளது. காலஞ்சென்ற அடல் பிஹாரி வாஜ்பேயி பிரதமராக இருந்தபோது, ஜூன் 3, 2000 அன்று ரோத்தங் கணவாய்க்கு கீழே, ராணுவ முக்கியத்துவம் வாய்ந்த சுரங்கப்பாதை அமைப்பது என்ற வரலாற்று முக்கியத்துவம் வாய்ந்த முடிவு எடுக்கப்பட்டது. இந்த சுரங்கப்பாதையின் தென்பகுதி அணுகுசாலை அமைக்க 26 மே 2002 அன்று அடிக்கல் நாட்டப்பட்டது.
8.8 கிலோமீட்டர் நீளமுள்ள உலகின் மிக நீளமான இந்த சுரங்கப்பாதை, கடல் மட்டத்திலிருந்து 3000 மீட்டர் உயரத்தில் அமைந்துள்ளது. இந்த சுரங்கப்பாதை, மணாலியிலிருந்து லே வரையிலான தூரத்தை 46 கிலோமீட்டர் அளவுக்கு குறைப்பதோடு, பல கோடி ரூபாய் போக்குவரத்து செலவுகளை குறைக்கவும் வகை செய்கிறது. 10.5 மீட்டர் அகலமுள்ள ஒற்றை குழாய் வடிவிலான இருவழி சுரங்கப்பாதை, தீவிபத்து ஏற்படாத வகையில் வடிவமைக்கப்பட்டுள்ளது குறிப்பிடத்தக்கது.